****

**Sürgősségi indítvány**

**Előterjesztés a színházak közös működtetési megállapodását és finanszírozását érintő egyes intézkedésekről**

Az elmúlt időszakban levelet kapott a képviselőtestület összes tagja Balaskó Balázs igazgató úrtól a színházzal kapcsolatos gazdasági és működési nehézségekkel kapcsolatban. Jómagam személyesen is beszéltem direktor úrral, valamint a szerdai bizottsági ülésen az Egyebek napirendnél erre ki is tértem, majd levelet küldtem a hivatalnak és dokumentumokat kértem az ügy sürgősségére tekintettel hétfő estére. Ezeket a dokumentumokat nem kaptam meg. De úgy gondoltam, hogy a színház további működése érdekében mégis benyújtom előterjesztésemet, és kérem a hivatalt, hogy az általam leírt anyagokat készítsék el.

Javaslatom, hogy jöjjön létre egy munkacsoport, mely megvizsgálja a Gárdonyi Géza Színház működését, anyagi helyzetét, szervezeti felépítését, majd erről készít egy anyagot a Közgyűlés számára. Készüljön egy helyzetismertetés az alábbiak szerint, melyek gazdasági kérdések.

-a megállapodások státusza (egyeztetés alatt vagy aláírt, vagy utalás alatt stb.)

-az intézmények támogatási konstrukcióinak hiányosságai/ problémaköre,

- a pályázati bevételek pénzügytechnikai kérdéskörével kapcsolatos hivatali eljárások és

intézkedések gyakorlata

- a színházak pénzügyi helyzetének értékelése

A munkacsoport dolgozza ki a lehetséges alternatívákat a színház működésével kapcsolatban, majd terjesszék a bizottságok és a Közgyűlés elé.

A munkacsoport javasolt tagjai:

Minczér Gábor, kultúráért felelős alpolgármester

Földvári Győző, az intézményekért felelős önkormányzati biztos

Sós Tamás, a Városgazdálkodási Bizottság elnöke

Blaskó Balázs, igazgató

Emellett kérem, hogy az alábbi dokumentumokat juttassák el a VKISZ Bizottság tagjai számára:

a GGSZ és Harlekin Bábszínház szakminisztériummal 2023. évre megkötött közös működtetéséről folytatott egyeztetések, levélváltások (dátumszerűen is felsorolva)

Eger, 2023. 04. 24.

 Mirkóczki Zita

 képviselő

**Határozati javaslat:**

1. Eger Megyei Jogú Város Önkormányzata Közgyűlése úgy dönt, hogy munkacsoportot hoz létre a Gárdonyi Géza Színház működését, anyagi helyzetét, szervezeti felépítését áttekintő helyzetelemzésre, továbbá megbízza a munkacsoportot, hogy terjessze a Közgyűlés elé az intézmény működési stabilitását biztosító intézkedési tervet.

A Közgyűlés a munkacsoportban való részvételre felkéri Minczér Gábor kultúráért felelős alpolgármestert, Földvári Győző intézményekért felelős önkormányzati biztost, Sós Tamás városgazdálkodási bizottsági elnököt, valamint Blaskó Balázs igazgatót.

Felelős a munkacsoport létrehozásáért:

Minczér Gábor alpolgármester

Határidő: 2023.május 05.

Felelős a helyzetelemzés és az intézkedési terv elkészítéséért:

Minczér Gábor kultúráért felelős alpolgármester

Földvári Győző intézményekért felelős önkormányzati biztos

Sós Tamás városgazdálkodási bizottsági elnök

Blaskó Balázs igazgató

Határidő: 2023.május 25.

2. A Közgyűlés felkéri a jegyzőt, hogy a Gárdonyi Géza Színház és Harlekin Bábszínház 2023. évi közös működtetési megállapodásainak a szakminisztériummal folytatott egyeztetéseiről részletesen tájékoztassa a Városi Kulturális, Idegenforgalmi és Szociális Bizottság tagjait, mellékelve a tárgyban keletkezett iratokat is.

Felelős: dr. Bánhidy Péter jegyző

Határidő: 2023. május 15.